પારસ કહે છે કે, “મે ક્યારેય ગોખણપટ્ટી નથી કરી, મારા માટે લગભગ બધા વિષય એક સરખા જ હતા કશું અઘરું કે સહેલું એવા ડિવિઝન નહોતા પાડ્યા.” આગળ તે જણાવે છે કે, તેને બાયોલોજીમાં વધારે રસ હતો માટે તે આ વિષયને વધારે ફોકસમાં રાખતો હતો. 17 વર્ષની ઉંમરે આટલા માર્ક્સ મેળવ્યા પછી દરેક વિદ્યાર્થી ડૉક્ટર બનવાનું પસંદ કરે. અને જો ડૉક્ટરનો ગોલ ન હોય છતાં આટલા માર્ક્સ મેળવ્યા પછી ગોલ બની જ જાય. જ્યારે પારસને માત્ર પોતાના ઘરની, ગુજરાતની કે ભારત દેશની નહીં તેને આખી પૃથ્વીની ચિંતા થાય છે માટે તેણે UPSC ક્લિયર કરીને IFS (ઈન્ડિયન ફોરેસ્ટ સર્વિસ)માં જવાનું નક્કી કર્યું છે. IFS ભારતીય સંસ્થા છે જ્યાં જમીન, જંગલ, ક્લાઈમેટ ચેન્જ વગેરે વિષયમાં મહત્વની ભૂમિકા ભજવવામાં આવે છે.